b"\n_START_ARTICLE_\nRiu Sec (l'Estany)\n_START_SECTION_\nTermenal entre l'Estany i Moi\xc3\xa0\n_START_PARAGRAPH_\nEs forma al nord-oest del Raval del Prat, a prop i al nord-oest de Ca l'Alberg i de Cal Rei, a ponent de Cal Rotllan._NEWLINE_Des d'aquest lloc s'adre\xc3\xa7a cap a ponent, deixa enrere, al nord-est, el poble de l'Estany, de la qual el separa el Serrat de la Creu, rep per la dreta el torrent de Giraculs i de seguida arriba al sud de l'extrem sud-occidental del Serrat del Masot, on hi ha les restes de la masia del Masot, resseguint pel costat sud tots els Solells del Masot._NEWLINE_Continua, sempre fent nombroses giragonses, rep per la dreta el torrent de Puigmartre, i tot seguit arriba a l'extrem sud-occidental del Serrat dels Rocs, on de seguida rep per la dreta un altre torrent, que davalla del Serrat de Puigmartre a l'indret de la Bassa de la Frau._NEWLINE_En aquest tram rep per l'esquerra diversos torrents curts per\xc3\xb2 molt marcats en el territori, que davallen del terme de Moi\xc3\xa0. Ja a prop d'arribar a l'extrem sud-oest del terme de l'Estany, rep per la dreta el torrent del Gomis, que \xc3\xa9s termenal entre l'Estany i Santa Maria d'Ol\xc3\xb3. En aquest aiguabarreig el Riu Sec continua essent termenal, ara entre Moi\xc3\xa0 i Santa Maria d'Ol\xc3\xb3.\n_START_SECTION_\nTermenal entre Santa Maria d'Ol\xc3\xb3 i Moi\xc3\xa0\n_START_PARAGRAPH_\nTota la resta del seu curs, el Riu Sec fa de termenal entre Moi\xc3\xa0 i Santa Maria de l'Estany. \xc3\x89s un llarg recorregut que va deixant a la dreta -nord-oest- el terme municipal de Santa Maria d'Ol\xc3\xb3, i a l'esquerra -sud-est- el de Moi\xc3\xa0. Finalment, s'aboca en la Riera de Malrub\xc3\xad a prop i al nord-oest del Mol\xc3\xad del Perer, a llevant del Cingle de Cal Pere i a migdia del Solell del Roc, on hi ha la Font de la Teula."